Боян Бойчев
Лято

chitanka.info

Обичам те морска. Вълните

Когато около тебе танцуват,

Когато очите ти са изпълнени

Със светлина, която рисува

Морето, небето и пясъка,

И всичко, което е лятото,

Обичам на устните ти солени

Сладостта, че ти си до мене.

Обичам те морска. Покрита

С воал от диамантени пръски,

С песъчинки златни поръсена,

Богиня моя, излязла от вълните.

юни 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.